US ELECTION 2020: कमला हैरिस को क्या चुनौती दे पाएंगी भारतीय मूल की निकी हेली\nसाउथ कैरालाइना की पूर्व गवर्नर निकी हेली

“डोनाल्ड ट्रंप के नेतृत्व में हमने वो कर दिखाया जो बराक ओबामा और जो बाइडन नहीं कर पाए. हम अमरीका के लिए खड़े हुए... हम अपने दुश्मनों के ख़िलाफ़ खड़े हुए हैं.”

“अमरीका नस्लवादी देश नहीं है. ये मेरा निजी अनुभव है. मैं भारतीय प्रवासियों की स्वाभिमानी बेटी हूं. वो अमरीका आए और यहां के छोटे से दक्षिणी शहर में बस गए. साउथ कैरोलाइना के लोगों ने मुझे पहली अल्पसंख्यक और महिला गवर्नर बनाया.”

अमरीका की रिपब्लिकन पार्टी के राष्ट्रीय कन्वेंशन में रिपब्लिकन नेता निकी हेली ने इन्हीं शब्दों के साथ राष्ट्रपति डोनाल्ड ट्रंप का ज़ोरदार समर्थन किया. 

सोमवार को दिए गए लगभग साढ़े नौ मिनट के भाषण में उन्होंने घरेलू से लेकर विदेशी मसलों पर डेमोक्रेटिक पार्टी के राष्ट्रपति उम्मीदवार जो बाइडन पर हमला बोला और डोनाल्ड ट्रंप की नीतियों की तारीफ़ की. 

समाप्त

उन्होंने 1984 में संयुक्त राष्ट्र में अमरीका की राजदूत जीन कर्क पैट्रिक के शब्दों को दोहराते हुए कहा कि तब से लेकर आज तक डेमोक्रेट्स अमरीका फ़र्स्ट (सबसे पहले अमरीकियों का हित) की नीति का विरोध करते रहे हैं. 

निकी हेली ने अमरीका फ़र्स्ट की नीति के तहत उत्तर कोरिया, ईरान, इसराइल, और चीन के मसलों पर डोनाल्ड ट्रंप के फ़ैसलों और उपलब्धियों की तारीफ़ की. 

उन्होंने कहा कि ''राष्ट्रपति ट्रंप ने मज़बूती और कामयाबी का रिकॉर्ड क़ायम किया है. पूर्व उप-राष्ट्रपति जो बाइडन ने कमज़ोरी और नाकामयाबी दिखाई है. वो ईरान और आईएसआईएस के लिए अच्छे, कम्युनिस्ट चीन के लिए महान और जो भी अमरीका को नीचा दिखाना व नुक़सान पहुंचाना चाहता था उसके लिए भगवान साबित हुए." 

निकी के अनुसार, "डोनाल्ड ट्रंप ने उत्तर कोरिया के मामले में कमज़ोरी छोड़ उस पर कड़े प्रतिबंध लगाए. ईरान के साथ हुए परमाणु समझौते को तोड़ा. वह चीन पर सख़्त हुए और आईएसआईएस पर जीत हासिल की. वो अर्थव्यवस्था के स्तर पर भी देश को आगे ले गए जबकि जो बाइडन पीछे."

अमरीकी राष्ट्रपति डोनल्ड ट्रंप के साथ साउथ कैरोलाइना की पूर्व गवर्नर निकी हेली

निकी हेली क्यों हैं अहम 

भारतीय मूल की अमरीकी नागरिक निकी हेली को अमरीकी राष्ट्रपति और उप-राष्ट्रपति पद का उम्मीदवार बनाए जाने को लेकर चर्चा होती रही है लेकिन फ़िलहाल वो किसी भी पद के लिए चुनाव नहीं लड़ रही हैं. 

इसके बावजूद भी उन्हें अमरीकी चुनावों में ख़ास अहमियत मिल...\n\ntl;डॉ:
“जो बाइडन और डेमोक्रेट्स अब भी अमरीका फ़र्स्ट (सबसे पहले अमरीकियों का हित) का विरोध करते हैं. डोनाल्ड ट्रंप अमरीका को सबसे पहले रखते हैं. उन्हें और चार सालों के लिए राष्ट्रपति चुनना चाहिए.”